TCP/IP, LAN, WLAN, virtualisering, AD, AAD… Ert tú við enn? So er tað møguliga tær, vit leita eftir-tí á Glasi er kunningartøkni ein týðandi partur av gerandisdegi okkara. Á Glasi eru um 250 starvsfólk og eini 1.600 næmingar, lærlingar og lesandi, sum nema sær eina av okkara yvir 30 útbúgvingum-antin á miðnámi, á yrkisnámi ella á hægri námi. Hetta fjølbroytta útbúgvingarumhvørvið hevur við sær nógvar og spennandi avbjóðingar- og KT er snúningsdepilin í nógvum av virkseminum. Tí er alneyðugt við góðum starvsfólkum, sum kunnu menna skúlan, soleiðis at tøknin kann gagnnýtast til fulnar. Vit søknast eftir einum ábyrgdarfullum, fyrikomandi, framfýsnum KT-umsitara at arbeiða fulla tíð við m. ø. hesum uppgávum: ábyrgd av at skipanir rigga og vera røktar-bæði við uppsetan, skjalfesting, yvirvaking, dagføring, backup og restore-mannagondum KT-trygd, -politikkur og -mannagongdir hjálpa starvsfólkum og næmingum á staðnum feilfinna og loysa hardware/software trupulleikar koma við viðmælum sum betra um KT nýtsluna á skúlanum Undirvísingarstýrið hevur sett út í kortið eina stóra heildarætlan fyri KT-umsiting í undirvísingarverkinum. Tú kemur at vera partur av hesari verkætlan, sum kann viðføra broytingar í starvinum. FØRLEIKAKRØV: Meir enn 3 ár av viðkomandi starvsroyndum innan KT økið